EkBass/fiwiki-20250220-pages-articles huggingface dataset:
Runebergin koti

Runebergin koti (ruots. Runebergs hem) on Porvoossa sijaitseva rakennus, jossa Suomen kansallisrunoilija Johan Ludvig Runeberg (s. 1804) asui vuodesta 1852 kuolemaansa asti vuoteen 1877. Johan Ludvigin vaimo Fredrika Runeberg (s. 1807) kuoli vuonna 1879, jonka jälkeen Suomen valtio osti talon irtaimistoineen. Runebergien kodista tehtiin museo vuonna 1882. Museo on yksi Porvoon suosituimpia ja tunnetuimpia nähtävyyksiä. Se sijaitsee lyhyen matkan päässä Porvoon uudesta sillasta. Vuonna 2003 museo peruskorjattiin ja avattiin uudelleen vuotta myöhemmin. Museossa on näytteillä Runebergin perheen huonekaluja, taideteoksia, viherkasveja (siis Fredrikan vaalimien huonekasvien jälkeläisiä), astioita ja vanhoja metsästysaseita. Kodissa esitellään Runebergin perheen arkea ja juhlaa näyttävästi ja yksityiskohtaisesti. Taloon kuuluu myös Fredrikan perustama puutarha, jossa kasvaa kesäisin ruusuja, valejasmiineja ja hedelmäpuita. Piharakennuksen vieressä on leikkipaikka, jossa lapsille on tarjolla entisaikojen puuhia. Museovierailun yhteydessä voi tutustua myös pariskunnan pojan, Walter Runebergin veistoskokoelmaan tai vierailla museokaupassa. Porvoossa ja museolla vietetään kansallisruonoilijan syntymäpäivää 5. helmikuuta. Osa juhlaperinteistä juontaa juurensa jo 1870-luvulta, jolloin palokuntalaiset saapuivat rumppujen päristessä soihtukulkueena kunnioittamaan halvaantunutta ja vuoteessaan makaavaa runoilijaa tämän kodille. Syynä saattoi olla se, että Runeberg oli Porvoon VPK:n ensimmäinen maksava kannatusjäsen. Ylioppilaat taas lauloivat hänen ikkunansa ulkopuolella. J. L. Runebergin kotona oli hänen syntymäpäivänään kukkinut kielo jo ennen kuin runoilija sairastui. Kielo oli Runebergin lempikukka – siksi museossa on syntymäpäivisin yhä edelleen kieloja. Runebergin päivänä museoon on juhlan kunniaksi ilmainen sisäänpääsy ja runsaasti opastuksia. Illan hämärtyessä paikalle saapuu soihtukulkue joka soittaa rumpuja, lauluja taas esittää paikallinen mieskuoro, Runebergs Kören. Kuva:Porvoo - J L Runeberg Museum 12.jpg|Runebergien kodin sisäänkäynti talon pihan puolella. Kuva:Porvoo - J L Runeberg Museum 10.jpg|Kuva salongista. Kuva:Porvoo - J L Runeberg Museum 6.jpg|J.L. Runeberg harrasti metsästystä. Kuva:Porvoo - W Runeberg Museum 3.jpg|Walter Runebergin studio. Kuva:Johan Ludvig Runeberg, Society of Swedish Literature in Finland, Runebergbibliotekets bildsamling, slsa1160 504.jpg|Johan Ludvig Runeberg 1875 Kuva:Fredrika Runeberg. August 1875, Society of Swedish Literature in Finland, Runebergbibliotekets bildsamling, slsa1160 594.jpg|Fredrika Runeberg 1875 Kuva:Johan Ludvig Runeberg and his wife Fredrika Runeberg, Society of Swedish Literature in Finland, Runebergbibliotekets bildsamling, slsa1160 364 del.jpg|J.L. ja Fredrika Runeberg 1846. == Lähteet == == Aiheesta muualla == * Runeberg tänään Luokka:Johan Ludvig Runebergin muistomerkit Luokka:Porvoon nähtävyydet Luokka:Porvoon rakennukset ja rakennelmat Luokka:Museoviraston museot Luokka:Suomen kotimuseot Luokka:Suomen 1800-luvulla rakennetut rakennukset ja rakennelmat
Amok

Amok merkitsee äkillistä mielipuolista raivoa. Käsitteen taustalla on malaijin kielen sana amuq, raivo tai murhanhimo. Siitä käytetään myös nimitystä amokjuoksu, joka on yhtäkkinen mielenhäiriö tai kohtaus, jonka aikana sen vallassa oleva pyrkii tappamaan kaikki lähistöllä olevat.Aikio ja Vornanen 1993, s. 38 Amokia tai amokjuoksua käytetään usein kuvaamaan psykoottista tilaa, jolle on ominaista umpimähkäinen murhanhimoinen käytös. Taustalla lienee malaijien perinteinen tapa tehdä itsemurha; käytäntö muistuttaa jossain määrin muualla maailmassa tunnettuja vastaavia ilmiöitä, kuten viikinkien berserkkiyttä. Psykologinen perusta amok-juoksulle on primitiivisissä oloissa esiintyvä psykoottinen häiriö, jonka vallassa oleva yksilö surmaa kaikki vastaantulijat. Amok-juoksu kuvailtiin ensimmäisen kerran vuonna 1770 malesialaisilla heimomiehillä. Psykiatriseksi tilaksi se taas luokiteltiin vuonna 1894. Nykyisin sitä katsotaan tavattavan kaikissa kulttuureissa. Impulsiivisen aggressiivisuuden yleisen luonteen mukaisesti amok-juoksu on huomattavasti yleisempää miehillä kuin naisilla. == Lähteet == * Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8. * WSOY Facta - amok * Amok Tietosanakirja (1909) Runeberg- projekti * Amuk Nordisk familjebok (1904) Project Runeberg === Viitteet === Luokka:Sanonnat Luokka:Seulonnan keskeiset artikkelit
Frozen (albumi)

Frozen on metalliyhtye Sentencedin viides studioalbumi. Se julkaistiin Century Media -levy-yhtiön kautta vuonna 1998, ja sijoittui Suomen virallisella albumilistalla parhaimmillaan kolmanneksi. Albumi oli basisti Sami Kukkohovin ensimmäinen yhtyeessä. Myöhemmin vuonna 1998 Century Media julkaisi albumista rajoitetun digipak-version, joka sisältää alkuperäisen painoksen kappaleiden lisäksi neljä cover-kappaletta: "Creep" (Radiohead), "Digging the Grave" (Faith No More), "I Wanna Be Somebody" (W.A.S.P.) ja "The House of the Rising Sun" (The Animals). Samat kappaleet ovat myös albumin uusintapainoksessa. Albumin kappaleet ovat sanoituksiltaan Sentencedille tuttua melankoliaa, ja itsemurha on keskeinen aihe myös tällä levyllä. Kappaleen ”The Suicider” sanoittajaksi merkitty The Serial Self-Killer on yhtyeen kitaristi Sami Lopakka. __notoc__ Kappaleen "For the Love I Bear" väliosassa kuullaan Laihialan röyhtäys, ja soolokitaristi Miika Tenkulan tyhjien kaljakorien soittoa. __notoc__ == Kappaleet == # # # # # # # # # # # # === Rajoitettu painos === # # # # # # # # # # # # # # # # == Kokoonpano == * Sami Kukkohovi – basso, taustalaulu * Ville Laihiala – lead- ja taustalaulu, akustinen kitara * Sami Lopakka – kitara, taustalaulu, akustinen kitara * Vesa Ranta – rummut, taustalaulu * Miika Tenkula – soolokitara, taustalaulu, akustinen kitara, koskettimet, murina kappaleessa "Burn" __notoc__ === Vierailijat === * Birgit Zacher – naislaulu * Waldemar Sorychta – kosketinsoittimet == Lähteet == == Aiheesta muualla == * Albumin sanoitukset Sentencedin virallisella sivustolla * Frozen Suomen virallisella listalla * * Luokka:Sentencedin albumit Luokka:Vuoden 1998 albumit
Kuusenkerkkä

Kuusenkerkkä eli kerkkä on kuusen nuori verso. Nuoret versot ovat vaaleampia ja pehmeämpiä kuin vanhat neulaset, ja niitä voi syödä. Kasvettuaan kerkät saavat tummanvihreän värin ja menettävät taipuisuutensa. Kuusenkerkkää voidaan käyttää muun muassa mausteena, siitä voi valmistaa esimerkiksi yskänlääkettä ja teenkaltaista juomaa tai sitä voi lisätä sellaisenaan tai pakastettuna jälkiruokiin, erilaisiin juomiin, kuten smoothieen. Kuusenkerkästä valmistetaan esimerkiksi jauhetta, siirappia ja alkoholitonta kuohujuomaa. Kuusenkerkkiä on perinteisesti käytetty lisäämään virtsaneritystä, hoitamaan kihtiä, reumaa, keripukkia, sappivaivoja ja vatsavaivoja, kuten liikahappoisuutta. Kuusenkerkkä sisältää antibakteerisia eteerisiä öljyjä, joiden väitetään vähentävän kehon tulehdustilaa ja edistävän liman, hien ja sapen eritystä. Kuusenkerkässä on runsaasti C-vitamiinia ja antioksidantteja. Kerkkien kerääminen vaatii maanomistajan luvan. Sen paras keruuaika Suomessa on sijainnista riippuen touko–kesäkuu. Kuusenkerkkien keruun vaikutukset puihin ovat vähäisiä. Suomessa kerättiin 2020-luvun taitteessa yli 10 000 kg kerkkää vuosittain, ja kysyntä oli kasvussa. Kerääjälle maksettiin 5–8 euroa kilolta, ja kokenut kerääjä voi kerätä useamman kilon tunnissa. == Katso myös == * norkko == Lähteet == * Sankelo Terhi, Siivari Jari, Luonnonraaka-aineiden terveysvaikutuksia, MTT, 2007 * Niemistö Pentti, Metla, 2005 === Viitteet === == Aiheesta muualla == * Tietoa kuusenkerkän käytöstä ja linkkejä tutkimuksiin Luokka:Maustekasvit Luokka:Kasviorganologia
Tšuvantsit

Tšuvantsit () ovat pieni kansa Anadyrin ja Kolyman vesistöalueilla Tšukotkan autonomisessa piirikunnassa ja Sahan tasavallassa Venäjän kaukoidässä Koillis- Aasiassa. Tšuvantsit ovat yksi Venäjän tunnustamista pohjoisista alkuperäiskansoista. Suurin osa tšuvantseista asuu Tšukotkan alueella. Vuonna 2002 Venäjällä asui 1 087 tšuvantsia. Tšuvantsit voidaan jakaa kahteen ryhmään. Toinen ryhmä asuu pienissä kylissä tundralla ja heidän pääelinkeinonsa on poronhoito. Toinen ryhmä ei harjoita poronhoitoa ja heitä asuu muun muassa Markovon kaupungissa Anadyrjoen varrella. == Historia == Tšuvantsit elivät paimentolaisina Anadyrjoen yläjuoksulla ja Anjuj-joen varrella 1600-luvulla. Elinkeinoinaan he harjoittivat metsästystä, kalastusta ja poronhoitoa. Osa tšuvantseista pakeni 1700-luvulla Kolymajoen alueelle tšuktšien hyökättyä heidän alueelleen. Kolyman varsille siirtyneet ovat sittemmin melko paljon venäläistyneet. Anadyrin varsille jääneistä suuri osa puolestaan on sulautunut tšuktšeihin ja korjakkeihin. == Lähteet == Luokka:Sahan tasavalta Luokka:Siperian etniset ryhmät Luokka:Tšukotka Luokka:Venäjän kaukoidän etniset ryhmät Luokka:Arktisen alueen alkuperäiskansat
Westside Connection

Westside Connection oli rap-yhtye, johon kuuluivat Ice Cube, Mack 10 ja WC. Yhtye julkaisi kaksi albumia: Bow Down (1996) ja Terrorist Threats (2003). == Historia == Kokoonpano esiintyi ensimmäisen kerran yhdessä vuonna 1994 Mack 10:n kappaleella "Westside Slaughterhouse".Beef (2003) Westside Connection julkaisi debyyttialbuminsa Bow Down vuonna 1996. Albumilta ilmestyi singlet "Bow Down" ja "Gangstas Make the World Go Round". Albumi nousi Billboard 200 -listalla toiseksi ja myi platinaa.Studdard album debuts at No. 1 Debyyttialbumin jälkeen yhtyeen jäsenet työskentelivät pitkään pääasiassa sooloprojektien parissa. Yhtye teki kuitenkin yhdessä eri projekteja varten kappaleet "Bangin", "Let It Reign" ja "It's the Holidaze", ennen kuin alkoi työstää toista albumiaan. Westside Connectionin toinen albumi Terrorist Threats ilmestyi vuonna 2003. Levyltä julkaistiin single "Gangsta Nation", jolla vieraili Nate Dogg. Albumi myi kultaa. Vuonna 2005 Mack 10 erosi yhtyeestä riitaannuttuaan Ice Cuben kanssa. Vuonna 2008 levisi huhu että rap- artisti The Game tulisi yhtyeeseen Mack 10:n tilalle mutta tätä ei koskaan tapahtunut. == Diskografia == === Albumit === Vuosi Albumi Listasijoitukset RIAA Billboard Hot 200 Top R&B;/Hip hop albums 1996 Bow Down #2 #1 Platinaa (1,700,000 kappaletta) 2003 Terrorist Threats #16 #3 Kultaa (679,000 kappaletta) === Kokoelma-albumit === Vuosi Albumi 2007 The Best Of Westside Connection === Singlet === Vuosi Kappale Listasijoitukset Albumi Billboard Hot 100 Hot R&B;/Hip-Hop Songs Hot rap singles 1996 "Bow Down" #21 #1 #19 Bow Down 1997 "Gangstas Make the World Go Round" #40 #30 #10 2003 "Gangsta Nation" #33 #22 #9 Terrorist Threats == Lähteet == Luokka:Yhdysvaltalaiset hip hop -yhtyeet
Bror Axel Thulé

Bror Axel Thulé (19. syyskuuta 1847 Kangasala – 13. elokuuta 1911 Kangasala) oli suomalainen urkutehtailija ja valtiopäivämies.Biografia-sampo: Bror Axel Thulé Viitattu 7.2.2021. Thulén vanhemmat olivat Kangasalan urkutehtaan perustaja Anders Thulé ja Fredrika Wilhelmina Sanngren ja puoliso vuodesta 1878 Minna Fredrika Meurman, Agathon Meurmanin tytär. Professori Antti Tulenheimo, insinööri ja urkurakentaja Martti Tulenheimo ja asianajajat Olli Tulenheimo ja Eino Tulenheimo olivat heidän poikiaan. Bror Axel Thulén veli oli arkkitehti Arne Thulé. Bror Axel Thulé jatkoi isänsä perustaman yrityksen toimintaa ja rakensi kaikkiaan noin kaksisataa urkua. Hän toteutti myös ensimmäiset pneumaattiset urut Suomessa, Aleksanterin kirkkoon Tampereelle vuonna 1885. Thulén kilpailija urkujen rakentamisessa oli ennen muuta Jens Zachariassen. Thulé osallistui kunnallispolitiikkaan ja oli Pirkkalan tuomiokunnan edustaja talonpoikaissäädyssä valtiopäivillä 1905–1906. == Lähteet == == Aiheesta muualla == * Urut osoitteesta Bror Axel Thulé osoitteessa organindex.de (saksaksi) Luokka:Suomalaiset urkujen valmistajat Luokka:Suomalaiset yrittäjät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1847 syntyneet Luokka:Vuonna 1911 kuolleet
Viipurin hiippakunta

Suomessa on ollut kolme Viipurin hiippakuntaa: * Viipurin luterilainen hiippakunta, perustettu vuonna 1554, siirrettiin 1723 Porvooseen, ja vuonna 1923 Tampereelle, nyt Tampereen hiippakunta * Toinen Viipurin luterilainen hiippakunta perustettiin Savonlinnan hiippakunnaksi, siirrettiin 1924 Viipuriin ja vuonna 1944 Mikkeliin, katso: Mikkelin hiippakunta * Viipurin ortodoksinen hiippakunta
Tieteessä tapahtuu

Tieteessä tapahtuu on suomalainen aikakauslehti, joka julkaisee yleistajuisia artikkeleita ja katsauksia, jotka liittyvät tieteeseen tai tiedepolitiikkaan. Lisäksi se julkaisee tiedekirjojen arvosteluja, kolumneja ja keskustelupuheenvuoroja. Lehteä julkaisee Tieteellisten seurain valtuuskunta. Tieteessä tapahtuu -lehti ilmestyy viisi kertaa vuodessa. Se ilmestyy avoimena verkkolehtenä ja valikoiduin osin Tieteellisten seurain valtuuskunnan Journal.fi-palvelussa, jossa ilmestyy suomalaisia tiedelehtiä. Journal.fi- palvelussa on luettavissa lähes kaikki Tieteessä tapahtuu -lehden numerot alkaen vuodesta 1996. Painetun lehden ilmestyminen loppui vuoden 2021 lopussa. Lehti on aktiivinen myös sosiaalisessa mediassa. Lehdellä on toimitusneuvosto, johon kuuluu 6–9 jäsentä. Toimitusneuvoston jäsenten toimikausi on kolme vuotta. Kaudella 2023–2025 toimitusneuvoston puheenjohtajana toimii Ympäristötiedon foorumin koordinaattori Kaisa Välimäki. == Lehden historia == Tieteessä tapahtuu -lehti sai alkunsa vuonna 1983, kun Per-Edvin Persson aloitti Tieteellisten seurain valtuuskunnan toiminnanjohtajana. Hänen aikanaan alettiin laatia Tieteellisen seurain valtuuskunnan jäsentiedotetta, joka oli ensin monistettu lehti. Vuonna 1988 Jan Rydman aloitti lehden päätoimittajana, ja monistettu jäsentiedote muutettiin lehdeksi. Siinä alkoi ilmestyä muun muassa pääkirjoituksia, tiivistelmiä tieteellisten seurojen tilaisuuksissa pidetyistä esitelmistä, tiedeuutisia ja uutuuskirjojen esittelyjä. Vuonna 1994 lehti laajentui nykyisenkaltaiseksi, kun julkisuudessa oli käyty keskustelua valtakunnallisen yleistiedelehden tarpeesta. Vuonna 1996 lehteä alettiin julkaista painetun version lisäksi avoimesti verkossa. Lehden päätoimittaja oli Ilari Hetemäki vuosina 2007–22. == Päätoimittajat == * Jan Rydman (1988–2007) * Ilari Hetemäki (2007–2022) * Lea Ryynänen-Karjalainen (va. 2023) * Anna Kotaviita 2023– == Lähteet == == Aiheesta muualla == * Tieteessä tapahtuu -verkkolehti Luokka:Suomalaiset tiedelehdet Luokka:Suomalaiset aikakauslehdet
Pustulosis palmoplantaris

Pustulosis palmoplantaris, Palmoplantaarinen pustuloosi (L40.3) eli PPP on krooninen kämmenten ja jalkapohjien ihotauti. Oireet ovat tyypillisesti symmetrisesti esiintyviä kutisevia tai polttelevia märkärakkuloita, joita ei esiinny muualla kehossa. PPP:n syntymekanismia ei tunneta täysin. Taudilla epäillään olevan yhteys psoriasikseen, mutta sen on katsottu olevan erillinen tauti. Naiset sairastuvat PPP:n miehiä useammin. Tauti puhkeaa tyypillisesti keski-ikäiselle tupakoijalle ja on harvinainen lapsilla. Sairaus ei ole tarttuva. PPP reagoi huonosti paikallishoitoihin kuten kortisonivoiteisiin. Tehokkaimpia hoitoja ovat kuuriluontoisesti nautitut A-vitamiineihin kuuluvat retinoidit ja lääkeaine siklosporiini. Taudin luonnollinen kulku on kuitenkin aaltomainen, ja oireet saattavat helpottaa väliaikaisesti ilman hoitoakin. ==Muualla aiheesta== *PPP:n oireista ja hoidoista Psoriasisliiton sivuilla Luokka:Ihotaudit
Protoavis

Protoavis texensis (”Texasin ensimmäinen lintu”) on sukupuuttoon kuollut lintulaji, joka saattaa olla ensimmäinen fossiloitunut lintu. Protoavista kuvaillaan noin 30 senttimetrin korkuiseksi linnuksi, joka eli Texasin alueella 225–210 miljoonaa vuotta sitten. Vaikka se eli 75 miljoonaa vuotta ennen Archaeopteryxiä on protoavikselle oletettu hyvin lintumainen luuranko. Protoavis on rakennettu uudestaan lihansyöjälintuna, jolla on terävät hampaat ja silmät pään etupuolella, mikä viittaa siihen että se ehkä saalisti hämärässä tai pimeässä. Sillä oli vain pienet mahdollisuudet lentämiseen, mutta se ehkä pystyi lentämään ylös puihin. Moiset olettamukset todistaisivat sitä, että protoavis oli oikeasti olemassa. Monet biologit epäilevät sen olemassaoloa muun muassa sen vuoksi, että kun laji löydettiin vuonna 1984, monen yksilön luut olivat kaikki sekaisin toistensa kanssa. Tämä saattaa johtua äkillisen tulvan aiheuttamista kuolemista. Löydön tehnyt Sankar Chatterjee oli vakuuttunut, että kaikki luut kuuluivat yhdelle tietylle lajille. Kuitenkaan kovin monia osia ei löydetty ja jotkut tahot epäilevät protoavisin olevan kokoelma monia eläimiä. Jos protoavis todella oli olemassa se herättäisi monia kysymyksiä siitä, miten linnut kehittyivät dinosauruksista. Luokka:Liskonlantioiset Luokka:Esihistorialliset linnut
RapidShare

RapidShare oli ilmainen tiedostonjakopalvelu, jonka palvelua ylläpitävä yhtiö toimi Saksasta käsin ja sen rahoitus tuli Googlen AdSense-palvelusta ja sivuston maksavilta asiakkailta. Palvelu lopetti toimintansa 31. maaliskuuta 2015. Rapidshare oli ilmainen palvelu, johon kuka tahansa pystyi lähettämään alle 200 megatavun kokoisia tiedostoja ilman rekisteröitymistä. Lähetyksen jälkeen lähettäjälle annettiin URL-osoite, joka kertoi lataussivun, josta kuka tahansa osoitteen tietävä pystyi lataamaan tiedoston. Jonotusaika riippui kysynnästä ja edellisten latausten määrästä samaan IP-osoitteeseen. Rekisteröityminen ja maksaminen toivat useita etuja, kuten usean latauksen samaan aikaan, jonon ohittamisen sekä mahdollisuuden keskeyttää ja aloittaa lataus uudestaan. Palvelussa ei ollut mahdollista etsiä tiedostoja, vaan kaikki tiedostot tuli ladata annetun osoitteen kautta. Vaikka RapidSharen kautta ei voinut etsiä lähetettyjä tiedostoja, yleisluontoisia hakukoneita kuten Google tai erikoistuneita hakukoneita pystyi käyttämään jaettujen tiedostojen etsimiseen. 24\. helmikuuta 2012 Rapidshare aloitti rekisteröimättömien käyttäjien latausten nopeuksien rajoittamisen maksiminopeuteen 30 kb/s Megaupload-sivuston saamasta negatiivisesta julkisuudesta ja sulkemisesta johtuen. Suuremman nopeuden sai vain hankkimalla maksullisen RapidPro-tilin. Nopeusrajoitus loppui lokakuussa 2012. == Lähteet == == Aiheesta muualla == * RapidSharen virallinen sivusto Luokka:Saksalaiset verkkosivustot
Palmyra

Palmyra on rauniokaupunki Syyrian keskiosan aavikolla. Se sijaitsee keitaalla Homsin maakunnassa 215 km koilliseen Damaskoksesta ja 120 km lounaaseen Eufratilta. Kaupungin kreikkalainen nimi Παλμυρα on käännös aramean kielisestä nimestä tadmor, joka tarkoittaa "palmupuuta". Palmyra oli tärkeä kaupunki antiikin aikana. Se oli tärkeä karavaanien levähdyspaikka. Palmyra oli Rooman valtakunnasta itsenäisyyttä havittelevan Palmyran valtakunnan pääkaupunki. Sen valtakuntaan kuuluivat Syyria, Palestiina, Egypti ja suuri osa Vähästä- Aasiasta. Palmyraa hallitsi tuolloin aluksi Septimius Odenathus, mutta hänen kuolemansa jälkeen valtakuntaa hallitsi kuningatar Zenobia ja hänen poikansa Vaballathus. Aurelianus valtasi Palmyran vuonna 272. Palmyra on Unescon maailmanperintökohde. Palmyran raunioiden lähettyvillä sijaitsee nykyisin pieni kaupunki nimeltä Tadmur. == Palmyran tuhoaminen == Toukokuussa 2015 ääri-islamistinen Isis valtasi Palmyran ja tuhosi elokuussa 2015 siellä sijaitsevan muinaisen Baalshaminin temppelin ja oli tuhonnut jo aiemmin muita kaupungin rakennuksia ja taideaarteita. Elokuun lopussa tuhottiin myös osa Baalin temppelistä. Paikallisen asukkaan mukaan valtava räjähdys vahingoitti temppeliä merkittävästi. Ennen Syyrian sisällissotaa alueella vieraili vuosittain noin 150 000 turistia. Syyrian joukot valtasivat Palmyran takaisin maaliskuussa 2016 Venäjän ilmaiskujen tukemina. Mutta joulukuun alussa Isis hyökkäsi kaupunkiin ylivoimalla ja valtasi kaupungin takaisin. Syyrian armeija valtasi kaupungin pääosan takaisin 2.–7. maaliskuuta 2017, mutta Isis jäi yhä lähistöille. == Kuvagalleria == PalmyraCloseup.JPG|Kuva Palmyran rakennuksesta. Temple of Bel in Palmyra.JPG|Baalin temppeli vuonna 2005. Palmyre_Vue_Generale.jpg|Palmyran maisemaa vuonna 2005. The Scene of the Theater in Palmyra.JPG|Teatteri Palmyrassa. PalmyraAncientAvenue.JPG|Katu Palmyrassa. PalmyraWoman.JPG|Aqmatin rintakuva, toinen vuosisata, British Museum. PalmyreneDeities.jpg|Jumalankuvia Palmyrasta, Louvre. PalmyraCitadel.jpg|Palmyran linnake == Lähteet == == Aiheesta muualla == * Luokka:Seulonnan keskeiset artikkelit
Mustelma

Mustelma (eli verenpurkauma tai sinelmä) on iskun tai paineen vaikutuksesta ihoon syntyvä tumma alue. Pienet ihonalaiset verisuonet katkeavat, vaikkei haavaa synnykään ja sisäinen verenvuoto näkyy iholla mustana tai sinisenä jälkenä. Pienet mustelmat paranevat ilman erityistä hoitoa, joskin kylmät, kosteat sidokset nopeuttavat paranemista ja lievittävät kipua. Luunmurtumaan liittyy usein mustelma. == Mustelman värimuutos == Itse mustelman syntyminen ei vie montaa minuuttia, mutta ajan kuluessa se alkaa vaihtaa väriä. Mustelmien värimuutos johtuu siitä, että verihyytymän hemoglobiinissa hemimolekyyli hajoaa hemioksygenaasi-entsyymin vaikutuksesta ensin biliverdiiniksi (vihreä) ja siitä edelleen bilirubiiniksi (keltainen). == Katso myös == * Fritsu * Musta silmä ==Aiheesta muualla== * Mustelmat,Terveyskirjasto: Lääkärikirja Duodecim, Kustannus Oy Duodecim 2009 * Mustelmat , YTHS Luokka:Veri Luokka:Traumat Luokka:Seulonnan keskeiset artikkelit
Åmsele

Åmsele on taajama Vindelnin kunnassa Västerbottenissa, Pohjois-Ruotsissa. Kylään on matkaa Uumajasta 100 kilometriä ja 50 kilometriä Lyckselestä. Åmselen pinta-ala on 82 hehtaaria ja väkiluku oli 209 vuonna 2000. Ensimmäiset asukkaat kylään tulivat vuonna 1737. Suurimmillaan se oli 1960-luvulla. Nykyään kylässä on koulu, vanhustentalo, ruokakauppa ja huoltoasema. Kylässä on joitakin pienyrityksiä, mutta tuloja hankitaan myös maa- ja metsätaloudesta. 3\. heinäkuuta 1988 Åmselessa tapahtui kolmoismurha, josta Juha Valjakkala tuomittiin myöhemmin elinkautiseen vankeuteen. ==Väestönkehitys== ==Lähteet== ==Aiheesta muualla== * Amsele.nu * Åmselen koskimelojat Luokka:Vindelnin kunta Luokka:Ruotsin taajamat
Dwight Yorke

Dwight Eversley Yorke (s. 3. marraskuuta 1971 Canaan, Tobago) on trinidadtobagolainen jalkapalloilija, joka pelasi lähes koko uransa Englannin Valioliigassa edustaen Aston Villaa, Manchester Unitedia, Blackburn Roversia, Birminghamia ja Sunderlandia. Pelipaikaltaan hän oli hyökkääjä. ==Ura== Yorke siirtyi vuonna 1989 Aston Villaan 120 000 punnan siirtosummalla. Hän pelasi seurassa yhdeksän vuotta, jona aikana nousi Englannin Valioliigan parhaiden hyökkääjien joukkoon. Vuonna 1996 Aston Villa ylsi Englannin liigacupin loppuotteluun. Elokuussa 1998 Manchester United hankki Yorken 12,6 miljoonalla punnalla. Yorke pelasi Unitedissa 133 ottelua tehden 59 maalia. Hän voitti joukkueen kanssa kolme peräkkäistä Valioliigan mestaruutta sekä kaudella 1998–1999 triplan voitettuaan Valioliigan mestaruuden, FA Cupin sekä Mestarien liigan. Samalla kaudella Yorke voitti Valioliigan maalikuninkuuden. Vuonna 2002 Yorke siirtyi Blackburn Roversiin, sillä United oli hankkinut Ruud van Nistelrooyn ja Yorken peliaika oli käynyt vähiin. Kahden Blackburnissa vietetyn kauden jälkeen hän siirtyi vuonna 2004 Birminghamiin. Huhtikuussa 2005 hän siirtyi Australian A-Leaguen Sydneyyn. Sydneyssä hän pelasi keskikenttäpelaajana. Kesällä 2006 Yorke siirtyi Sunderlandiin, jossa pelasi kesään 2009 asti. ===Maajoukkueura=== Yorke toimi Trinidad ja Tobagon jalkapallomaajoukkueen kapteenina. Hän lopetti kansainvälisen uransa vuonna 2001, mutta teki paluun Saksan MM-kisojen 2006 karsintoihin. Hän pelasi maajoukkueessa 72 ottelua tehden 19 maalia. ==Muuta== Yorke on saanut kuuluisuutta seurusteltuaan brittiläisen mallin Jordanin kanssa. He erosivat ennen kuin heidän lapsensa syntyi. Tobagossa sijaitseva Dwight Yorke Stadium on nimetty Yorken kunniaksi. ==Lähteet== * * Soccerbase * Luokka:Trinidadtobagolaiset jalkapalloilijat Luokka:Englantilaiset jalkapalloilijat Luokka:Vuonna 1971 syntyneet Luokka:Elävät henkilöt
Savonlinnan hiippakunta

Savonlinnan hiippakunta oli Suomen evankelis-luterilaisen kirkon hiippakunta vuosina 1897–1925. Kun tarve uudelle hiippakunnalle tuli 1890-luvulla, Suomessa oli vain kolme hiippakuntaa: Turussa, Porvoossa (josta piispanistuin myöhemmin siirtyi Tampereelle) ja Kuopiossa (myöhemmän Oulun hiippakunnan edeltäjä). Uuden piispanistuimen paikaksi toivottiin Viipuria, mutta Savonlinna sai sen poliittisista syistä: sitä pidettiin sijainniltaan keskeisempänä, ja venäläistämisvaaran arveltiin olevan siellä vähäisempi kuin Viipurissa tai Sortavalassa.Toiviainen 2004, s. 15 Keisarillinen asetus hiippakunnan perustamisesta annettiin 1895, ja uusi hiippakunta aloitti toimintansa 1897.Toiviainen 2004, s. 14 Piispankirkkona oli Savonlinnan tuomiokirkko. Hiippakuntaan kuului Viipurin ja Mikkelin läänit sekä Kuopion hiippakunnan karjalainen osa, Pohjois-Karjala. Piispanistuin siirrettiin Viipuriin 1925 ja sen nimi muuttui Viipurin hiippakunnaksi,Toiviainen 2004, s. 49 josta se siirrettiin sotien jälkeen Mikkeliin 1945, Mikkelin hiippakunnan nimisenä.Toiviainen 2004, s. 80 Entinen tuomiokapitulin talo on nykyään asuintalona. Savonlinnan tuomiokirkko on kuitenkin säilyttänyt tuomiokirkon nimensä. Savonlinnan hiippakunnan piispatː * Gustaf Johansson 1897–1899 * Otto Immanuel Colliander 1899–1924 * Erkki Kaila 1925–1935 ==Lähteet== * ===Viitteet=== Luokka:Suomen entiset evankelis-luterilaiset hiippakunnat‎ Luokka:Savonlinnan historia
Vietnamin lippu

Vietnamin lippu otettiin käyttöön 30. marraskuuta 1955, jolloin siitä tuli silloisen Pohjois-Vietnamin lippu. Vuosina 1945–1955 lippu oli samanlainen, mutta siinä oli suurempi tähti. Lippu jäi käyttöön Pohjois- ja Etelä-Vietnamin yhdistyttyä Vietnamin sosialistiseksi tasavallaksi. Lipun sivujen suhteet ovat 2:3. Sen keskellä oleva viisisarkainen tähti symboloi Vietnamin Kommunistisen puolueen valtaa. Tähden viisi sakaraa edustavat työläisiä, talonpoikia, sotilaita, älymystöä ja kauppiaita. Punainen tausta kuvaa vallankumousta ja siinä vuodatettua verta. Lipun suunnitteli kommunistivallankumouksellinen Nguyen Huu Tien. == Aikaisemmat versiot == Kuva:FNL Flag.svg|Etelä-Vietnamin tasavallan lippu 1975–1976. Kuva:Flag of South Vietnam.svg|Etelä-Vietnamin lippu 1948–1975. Kuva:Flag of North Vietnam (1945–1955).svg|Pohjois-Vietnamin lippu 1945–1955. == Katso myös == * Etelä-Vietnamin lippu Luokka:Valtioiden liput Lippu
Crimson

Crimson on metalliyhtye Sentencedin kuudes studioalbumi. Se julkaistiin Century Media -levy-yhtiön kautta 11. tammikuuta 2000, ja sijoittui Suomen virallisella albumilistalla parhaimmillaan ensimmäiseksi. Kappaleesta "Killing Me, Killing You" julkaistiin single ja kuvattiin musiikkivideo. Kyseinen musiikkivideo on myös bonusmateriaalina albumin uusintapainoksessa. Albumin kappaleiden sanoitukset lähes jokaisessa kappaleessa liittyvät itsemurhaan ja kuolemaan, ja albumin yleissävy on melankolinen. __notoc__ == Kappaleet == # # # # # # # # # # # == Kokoonpano == * Sami Kukkohovi – basso * Ville Laihiala – laulu * Sami Lopakka – kitara * Vesa Ranta – rummut * Miika Tenkula – soolokitara === Vierailijat === * Kari Hautalampi – piano kappaleissa "Bleed in My Arms" ja "Killing Me, Killing You" == Singlet == == Arvostelut == * Soundi: == Lähteet == == Aiheesta muualla == * Albumin sanoitukset Sentencedin virallisella sivustolla * * Luokka:Sentencedin albumit Luokka:Vuoden 2000 albumit Luokka:Hiili Hiilesmaan tuottamat albumit
Piikkihäntäagamat

Piikkihäntäagamat eli piikkihäntäliskot (Uromastyx) on agamien heimoon kuuluva liskosuku, joka on kotoisin Afrikasta ja Lähi-idän alueelta. Suvun liskojen levinneisyysalue ulottuu Marokosta Egyptiin, Keski-Afrikkaan ja Lähi-itään. == Yleistä == Piikkihäntäliskot ovat suuria tai keskikokoisia aavikkoeläimiä. Ne ovat kaikkiruokaisia (omnivoreja), jotka syövät poikasena paljon hyönteisiä. Aikuisena niiden ravinto vaihtuu siemeniin, kukkakasveihin, hedelmiin ja lehtiin. Ne syövät myös kasvien kuivuneet osat. Piikkihäntäagamien kuono on lyhyt ja pää leveä. Ne ovat päiväeläimiä, ja pysyvät öinä ja epäsuotuisina vuodenaikoina kaivamissaan koloissa tai kallionhalkeamissa. Suvun liskoilla on nimensäkin mukainen piikkisuomuinen häntä, jolla ne tukkivat kolonsa suuaukon levätessään. Piikkihäntäagama on tumma lähtiessään liikkeelle aamupäivällä, mutta sen väri vaalenee auringossa. Se ottaa aurinkoa kallion huipulla, jolloin sen on helppo havaita vihollinen. Liskot kasvavat noin 30-senttisiksi. == Luokittelu == Piikkihäntäagamat kuuluvat nykyään agamien heimon Uromastycinae-alaheimoon. Ne luettiin aiemmin alaheimoon Leiolepidinae yhdessä Leiolepidus-suvun perhosliskojen kanssa. Myöhempien tutkimusten perusteella molemmat alaheimot saattavat muodostaa omat heimonsa. Piikkihäntäagamien kolme entistä lajia luetaan nykyään omaan Saara-sukuunsa. Piikkihäntäagamiin katsotaan, lähteestä riippuen, kuuluvan 13–20 lajia. Tässä jakoa Reptile Databasen mukaan: * Piikkihäntä (Uromastyx acanthinura) * Uromastyx aegyptia * Uromastyx alfredschmidti * Uromastyx benti * Uromastyx dispar * Uromastyx geyri * Uromastyx macfadyeni * Uromastyx nigriventris * Uromastyx occidentalis * Uromastyx ocellata * Uromastyx ornata * Uromastyx princeps * Uromastyx shobraki * Uromastyx thomasi * Uromastyx yemenensis == Lähteet == Luokka:Agamat
Gros ventre

Gros ventre (ranskaksi ”suuri vatsa”) on kuolemassa oleva arapahon murre, jonka SIL International luokittelee arapaho-kielten alaryhmään kuuluvaksi kieleksi (muut ovat arapaho ja nawathinehena). Gros ventreä puhuu muutama gros ventre -heimoon kuuluva vanhus Fort Belknapin intiaanireservaatissa Montanassa, Yhdysvalloissa https://www.ethnologue.com/show_language.asp?code=ats. Gros ventren erikoisuutena on, että miehet ja naiset lausuvat sitä eri tavalla: naiset käyttävät "k"-äännettä kun taas miehet käyttävät "tj" ja "ch" -äänteitä. Nuoret, jotka ovat opiskelleet kieltä, eivät ole kuitenkaan käyttäneet enää sukupuolisia murre-eroja kielessään, joten tämä erityispiirre on häviämässä vaikka kieli säilyisikin elinvoimaisena. http://www.native- languages.org/gros.htm == Lähteet == Luokka:Arapaho
Plotopteridae

Plotopteridae on sukupuuttoon kuollut lentokyvyttömien merilintujen heimo. Niiden ruumis oli nykyisten käärmekaulojen tapainen ja kallo kuin valkosuulien. Lajit olivat elintavoiltaan samankaltaisia pingviinien kanssa. Ei ole täysin varmaa, olivatko ne sukua pingviineille, vai johtuvatko samankaltaisuudet konvergenttisesta evoluutiosta. Plotopteridae-heimon siivet olivat lyhyet ja sopivat enemmän sukeltamiseen ja ohjailuun (kuten pingviinien ja sukupuuttoon kuolleen siivettömänruokin). Plotopteridae eli pohjoisella Tyynellämerellä, kaukana etelän pingviineistä. Tästä syystä niitä on joskus kutsuttukin pohjoisen pallonpuoliskon pingviineiksi. Heimon fossiileja on löydetty Kaliforniasta, Washingtonista, Brittiläisestä Kolumbiasta ja Japanista. Niiden koko vaihteli suurikokoisesta merimetsosta parin metrin pituuteen. Plotopteridae-heimon aikaisin laji Phocavis maritimus eli eoseeniepookin keskivaiheilla, mutta useimmat heimon lajeista elivät mioseeniepookin keskellä, minkä jälkeen ne luultavasti kuolivat sukupuuttoon. Samaan aikaan kuolivat jättipingviinit, ja hylkeiden sekä delfiinien määrä lisääntyi. Tästä on päätelty, että merinisäkkäiden lisääntyminen johti Plotopteridae-heimon kuolemaan. == Lähteet == Luokka:Esihistorialliset linnut Luokka:Suliformes
Musta silmä

Mustalla silmällä tarkoitetaan mustelmaa silmän ympärillä. Pieni, ei kuitenkaan itse silmässä vaan sen ympärillä oleva vamma paranee itsestään muutamassa päivässä. Silmäkulmaan kohdistunut isku saa herkästi silmäluomen muuttumaan mustaksi. Silmiin kohdistunut isku ei välttämättä johda mustaan silmään, vaan iskun täytyy olla tarpeeksi kova. Luokka:Traumat
Nawathinehena

Nawathinehena on kieli tai murre, jonka SIL International luokittelee arapaho- kielten alaryhmään kuuluvaksi kieleksi (muut ovat arapaho ja gros ventre). Kieli on kuollut eli sillä ei ole yhtään tunnettua puhujaa. Sitä puhui arapahoihin kuulunut nawathinehena-heimo. == Lähteet == Luokka:Arapaho Luokka:Pohjois-Amerikan kuolleet kielet
The Funeral Album

The Funeral Album on metalliyhtye Sentencedin kahdeksas ja viimeinen studioalbumi. Albumi julkaistiin Century Media -levy-yhtiön kautta 25. toukokuuta 2005, ja sijoittui Suomen virallisella albumilistalla parhaimmillaan ensimmäiseksi. Kappaleesta "Ever-Frost" julkaistiin single ja kuvattiin musiikkivideo. Albumin kansitaide on yhtyeen rumpalin Vesa Rannan käsialaa. Albumin kappaleet noudattavat sanoituksiltaan tuttua linjaa itsemurhan, kuoleman ja melankolian parissa, mutta kertoo samalla tarinan hautajaissaattueesta Sentencedin viimeisellä matkalla. Albumi alkaa uhmakkaasti, aivan kuten Sentencedin alkutuotantokin ja sisältää yhden death metal -kappaleen, "Where Water Falls Frozen". Tämän jälkeen saapuu kuolema ja "Lower the Flags" käskee laskemaan liput puolitankoon. Lopuksi kappaleessa "End of the Road" tullaan tien päähän, ja Sentencedin hautajaiset alkavat. __notoc__ Levyn aloitusraidalla "May Today Become the Day" kuullaan kappaleen väliosassa lusikoiden, paineilman, jääkaapin ja saksien ääniä. http://mhs.fi/sentenced/?action=kysymykset&hakusana;=lusikoita%2C+paineilmaa+ja+j%E4%E4kaappia Sentenced-Questions == Kappaleet == # # # # # # # # # # # # # == Kokoonpano == * Sami Kukkohovi – basso * Ville Laihiala – laulu * Sami Lopakka – kitara * Vesa Ranta – rummut * Miika Tenkula – soolokitara === Vierailijat === * Kimmo Härmä – taustalaulu * Pasi Puolakka – huuliharppu kappaleessa "Despair-Ridden Hearts" * Musarit (johtajanaan Ismo Koskela) – kuorolaulu kappaleissa "Vengeance Is Mine" ja "End of the Road" * Hiili Hiilesmaa – lyömäsoittimet == Singlet == == Arvostelut == * City: * Imperiumi: 8-/10 * Soundi: == Lähteet == == Aiheesta muualla == * * Funeral Album, The Funeral Album, The Luokka:Hiili Hiilesmaan tuottamat albumit
Kaksoisruokolehdykkäsoittimet

Kaksoisruokolehdykkäsoittimet ovat puhallinsoittimia, joiden ääni muodostuu ilman ja paineen muodostamasta värähtelystä ruokolehdyköiden välissä. Ruo'ot saadaan jättiruoko (Arundo donax) nimisestä heinäkasvista jota kasvaa Välimeren ympäristössä. Kaksoisruokolehdykät, eli röörit soittaja valmistaa useimmiten itse sitomalla ne yhteen siihen kehitetyllä tekniikalla. Niitä valmistaa myös joukko ammattilaisia sekä tehdään syntettisistä materiaaleista. Nykysoittimista kaksoisruokolehdykkäsoittimia ovat oboe, oboe d’amore, englannintorvi ja fagotti. Muinaissoittimista muun muassa skalmeija on tämäntyyppinen soitin. == Lähteet == == Aiheesta muualla == * Oboisti Sanna Niemikunnas kertoo soittimestaan ja pitää samalla pienen esitelmän rööristä. * Röörien valmistusta ammattimaisesti. * Röörien valmistusta. * Luokka:Puhallinsoittimet
Kailas

Kailasvuori (sanskritiksi: कैलाश पर्वत, Kailāśa parvata; tiibetiksi: གངས་རིན་པོ་ཆེ, Gangs Rin-po-che, ’lumien jalokivi’; kiinaksi: 冈仁波齐峰, Gāngrénbōqí fēng) on 6 714 metriä korkea vuori Länsi-Tiibetissä, Manasarowar- ja Rakshastaljärvien pohjoispuolella. Vuorelta saavat alkunsa jotkin Aasian pisimmistä joista, muun muassa Indus, Sutlej ja Brahmaputra. Kailas on neljän eri uskonnon – hindulaisuuden, buddhalaisuuden, jainalaisuuden ja bönin – pyhä vuori. Vuori on suosittu matkailu- ja pyhiinvaelluskohde. Pyhiinvaeltajat uskovat, että kiertämällä vuoren kerran ympäri voi vapautua kaikista synneistä. Luokka:Himalajan vuoret Luokka:Tiibetin vuoret Luokka:Pyhät luonnonkohteet
Donatella Versace

Donatella Versace (s. 2. toukokuuta 1955 Reggio di Calabria) on italialainen muotisuunnittelija ja liikenainen. Hän on edesmenneen veljensä Gianni Versacen perustaman Versacen muotitalon pääsuunnittelija ja varajohtaja. Hän on myös yksi muotitalon suurimpia yksittäisiä omistajia ja omistaa 20 prosenttia sen osakekannasta. Hänen tyttärensä Allegra omistaa puolet. Donatellalla ja hänen entisellä aviomiehellään, yhdysvaltalaisella Paul Beckillä on kaksi lasta: tytär Allegra (s. 30 kesäkuuta 1986) ja poika Daniel Versace (s. 1989). ==Aiheesta muualla== *Versace virallinen verkkosivusto Luokka:Italialaiset muotisuunnittelijat Luokka:Vuonna 1955 syntyneet Luokka:Elävät henkilöt
Prinssi

Prinssi on eräs ylhäisaristokraatin nimitys. Yleisesti prinssillä tarkoitetaan monarkin poikaa. Prinssi voi tarkoittaa myös muuta hallitsijan lähisukulaista, tai kaukaisempaakin sukulaista (esimerkiksi Saudi-Arabian prinssit, joita on yli tuhat henkilöä). Kansainvälisessä käytännössä prinsseiksi kutsutaan niitä kuninkaallisia ja ruhtinaallisia joilla ei ole hallinnassaan muodollista eikä todellista ruhtinaskuntaa tai joita ei ole kruunattu ruhtinaaksi. Tyypillisesti prinssi on myös hallitsevan kuningattaren puolison arvonimi. Prinssin naispuolinen vastine on prinsessa. Kuninkaan puolisosta käytetään kuitenkin nimitystä kuningatar. Sana prinssi tulee latinan sanasta princeps. Prinssi ei ole suomen kielessä koskaan hallitsijan nimitys, joten sanasta muissa kielissä johdetut nimikkeet käännetään suomen kielessä ruhtinaaksi, esimerkiksi Niccolò Machiavellin Il Principe -kirjan suomennos "Ruhtinas" tai Monacon ruhtinaskunnan hallitsijat (Prince de Monaco). Kruununprinssi on prinssi, joka perii vallan, kun hänen isänsä, joka on kuningas tai äitinsä, joka on hallitseva kuningatar, kuolee. Yleensä kruununprinssi on hallitsijan vanhin poika. Prinssipuoliso on yleinen nimitys tai asema naishallitsijan puolisolle. Luokka:Kuninkaalliset arvonimet
Ratkeava ryhmä

Ryhmäteoriassa ratkeavalla ryhmällä tarkoitetaan ryhmää, jonka jonkin kertaluvun derivaattaryhmässä on vain yksi alkio.Humphreys, s. 150–151 Yhtäpitävästi voidaan määritellä, että ryhmä on ratkeava, jos sillä on normaalijono, jonka kompositiotekijät ovat Abelin ryhmiä.Humphreys, s. 146 Ratkeavuus on saanut nimensä Évariste Galois’n polynomiyhtälöiden ratkeavuutta koskevasta työstä (ks. Abelin–Ruffinin lause). Galois osoitti, että jokaiseen polynomiyhtälöön liittyy yksikäsitteinen ryhmä, jota nykyään kutsutaan tämän polynomin Galois’n ryhmäksi ja että tämän ryhmän ratkeavuus on yhtäpitävää polynomiyhtälön tietyntyyppisten juurien olemassaololle ("polynomin ratkeavuus"). ==Määritelmien yhtäpitävyys== Osoitetaan, että kaksi edellä esitettyä määritelmää ovat todella yhtäpitävät. Oletetaan aluksi, että ryhmä G on ratkeava ensimmäisen määritelmän mielessä. Eräs derivaattaryhmien perusominaisuus on se, että H' on H:n (aito tai epäaito) normaali aliryhmä, eli H' \triangleleft H kaikilla ryhmillä H. Näin ollen ratkeavuuden ensimmäisen määritelmän nojalla saadaan \\{1\\} = G^{(n)} \triangleleft G^{(n-1)} \triangleleft \cdots \triangleleft G' \triangleleft G jollain n, missä siis G(k) on G:n kertalukua k oleva derivoitu ryhmä. Saatu jono on G:n kompositiojono ja sen tekijät G(k-1)/G(k) ovat derivaattaryhmien perusominaisuuksien nojalla Abelin ryhmiä. Siispä ensimmäisestä määritelmästä seuraa toinen. Oletetaan sitten, että ryhmä G on ratkeava toisen määritelmän mukaan, jolloin siis on olemassa normaalijono \\{1\\} = A_0 \triangleleft A_1 \triangleleft \cdots \triangleleft A_{r-1} \triangleleft A_r = G, jolla tekijät Ai/Ai-1 ovat Abelin ryhmiä. Tässä kohtaa hyödynnetään taas yhtä derivaattaryhmien perustavanlaatuisista ominaisuuksista, nimittäin sitä, että jos mielivaltaisen ryhmän H aliryhmä F on normaali ja tekijäryhmä H/F on Abelin ryhmä, niin H' on F:n aliryhmä. Tätä tietoa käyttäen nähdään, että G' ≤ Ar-1. Aliryhmärelaatiot säilyvät ryhmiä derivoitaessa \left( H \leq G \Rightarrow H' \leq G' \right), joten tästä seuraa myös G(2) ≤ Ar-2, G(3) ≤ Ar-3 ja niin edelleen. Lopulta saadaan G(r) ≤ A0 = {1}. Siispä G(r) = {1}, eli G ratkeava myös ensimmäisen määritelmän mielessä. Näin ollen määritelmät ovat yhtäpitävät. ==Ratkeavia ja ratkeamattomia ryhmiä== *Symmetrinen ryhmä Sn on ratkeava tarkalleen silloin, kun 1 ≤ n ≤ 4\. *Äärellinen ryhmä on ratkeava tarkalleen silloin, kun sen kompositiotekijät ovat syklisiä ryhmiä, joiden kertaluku on alkuluku.Humphreys, s. 148 **Jos erityisesti äärellisen ryhmän kertaluku on jonkin alkuluvun potenssi (ks. p-ryhmä), niin ryhmä on ratkeava.Humphreys, s. 155 **Burnsiden lauseen mukaan äärellinen ryhmä G, jonka kertaluku on muotoa #G = paqb, missä p ja q ovat alkulukuja on aina ratkeava. **Burnsiden otaksuman (todistettu oikeaksi v. 1963) mukaan jokainen äärellinen paritonta kertalukua oleva ryhmä on ratkeava. **Kolmella alkuluvulla jaollinen ryhmä ei aina ole ratkeava. Edellisen kohdan perusteella kertaluvun on tällöin oltava parillinen. *Abelin ryhmät ovat aina ratkeavia, sillä niillä G' = {1}.Humphreys, s. 149 == Lähteet == * === Viitteet === Luokka:Ryhmäteoria
Kolmioepäyhtälö

Matematiikassa kolmioepäyhtälö on lause, jonka mukaan kolmion sivun pituus on vähintään kolmion kahden muun sivun pituuden erotuksen itseisarvo ja korkeintaan yhtä suuri kuin kahden muun sivun pituuden summa. Kolmioepäyhtälö on voimassa monissa avaruuksissa, kuten reaaliluvuilla, euklidisissa avaruuksissa, Lp-avaruuksissa ja sisätuloavaruuksissa. Se esiintyy myös monissa matemaattisen ja funktionaalianalyysin määritelmissä, kuten esimerkiksi normiavaruuden ja metrisen avaruuden määritelmässä. ==Normiavaruus== Normiavaruudessa V kolmioepäyhtälö on muotoa : ||x + y|| \le ||x|| + ||y|| kaikilla V:n alkioilla x, y. Siten vektoreiden summan normi on enintään samojen vektoreiden normien summa. Reaaliluvut muodostavat normiavaruuden, missä normina on itseisarvo, joten kaikille reaaliluvuille x ja y on voimassa : |x+y| \le |x|+|y|. Kolmioepäyhtälö on hyödyllinen matemaattisessa analyysissä arvioimaan kahden luvun summan suuruutta. Myös summan alarajalle saadaan arvio. Tätä nimitetään toisinaan käänteiseksi kolmioepäyhtälöksi. Sen mukaan kaikilla reaaliluvuilla x ja y on voimassa : \Big| |x|-|y| \Big| \le |x-y|. Nämä voidaan yhdistää, jolloin saadaan : \Big| |x|-|y| \Big| \le |x\pm y| \le |x|+|y|. ===Todistus=== :Lemma ::|x| \leq a \iff -a \leq x \leq a, missä a,x \in \R. ::Lemman todistus :::\implies: :::|x| \leq a \iff -a \leq -|x|. :::\therefore itseisarvon määritelmän nojalla -a \leq -|x| \leq x \leq |x| \leq a. :::\therefore -a \leq x \leq a. :::\Longleftarrow: :::-a \leq x \leq a \implies -x \leq a. :::\therefore itseisarvon määritelmän nojalla |x| \leq a. \square :Olkoon x, y \in \R. :Itseisarvon määritelmän nojalla -|x| \leq x \leq |x| ja -|y| \leq y \leq |y|. :Kun yhdistetään edelliset epäyhtälöt, saadaan -(|x| + |y|) \leq x + y \leq (|x| + |y|). :\therefore Lemman nojalla |x + y| \leq |x| + |y| \ (1). :Edellä todistetun (1) nojalla |x| = |x + y - y| \leq |x + y| + |y| ja |y| = |y + x - x| \leq |y + x| + |x|. :\therefore |x| - |y| \leq |x + y| ja -|x + y| \leq |x| - |y|. :\therefore -|x + y| \leq |x| - |y| \leq |x + y|. :\therefore Lemman nojalla \Big| |x| - |y| \Big| \leq |x + y|. \square ==Metrinen avaruus== Jos metrisessä avaruudessa M on annettu metriikka d, on kolmioepäyhtälö muotoa : d(x, z) \le d(x, y) + d(y, z) kaikilla M:n alkioilla x, y ja z. Siten etäisyys x:stä z:aan on enintään yhtä suuri kuin etäisyys x:stä y:hyn ja y:stä z:aan. ==Seurauksia== Seuraavat kolmioepäyhtälön seuraukset ovat usein hyödyllisiä. Ne antavat alarajoja ylärajojen sijasta: : \Big| ||x|| - ||y|| \Big| \le ||x - y|| tai metriikan termein | d(x, y) - d(x, z) | \le d(y, z). Tämän mukaan siis normi ||\cdot||, samoin kuin metriikka d(x, -), ovat 1-Lipschitz, ja siten jatkuvia. Katso myös Cauchyn–Schwarzin epäyhtälö. ==Minkowskin avaruuden kolmioepäyhtälö== Tavallisessa Minkowskin avaruudessa kolmioepäyhtälön suunta kääntyy: : ||x + y|| \ge ||x|| + ||y|| kaikilla V:n alkioilla x, y joille ||x|| \ge 0, ||y|| \ge 0 ja t_x t_y \ge 0 Esimerkkinä tästä on suppean suhteellisuusteorian kaksosparadoksi. == Lähteet == ==Kirjallisuutta== * * Luokka:Epäyhtälöt Luokka:Lineaarialgebra Luokka:Kolmion geometria
Music Has the Right to Children

Music Has the Right to Children oli ensimmäinen kaupallisesti julkaistu albumi skottilaiselta elektronista musiikkia esittävältä Boards of Canada -duolta. Se julkaistiin Euroopassa 20. huhtikuuta ja Yhdysvalloissa 20. elokuuta 1998. Muutama albumin kappale esiintyi myös 1996 julkaistulla omakustannelevyllä Boc Maxima, jota painettiin vain 50 kappaletta. ==Kappaleet== # "Wildlife Analysis" - 1:17 # "An Eagle in Your Mind" - 6:23 # "The Color of the Fire" - 1:45 # "Telephasic Workshop" - 6:35 # "Triangles and Rhombuses" - 1:50 # "Sixtyten" - 5:48 # "Turquoise Hexagon Sun" - 5:07 # "Kaini Industries" - 0:59 # "Bocuma" - 1:35 # "Roygbiv" - 2:31 # "Rue the Whirl" - 6:39 # "Aquarius" - 5:58 # "Olson" - 1:31 # "Pete Standing Alone" - 6:07 # "Smokes Quantity" - 3:07 # "Open the Light" - 4:25 # "One Very Important Thought" - 1:14 # "Happy Cycling" - 7:51 (vain Matador Recordsin Yhdysvaltain julkaisussa ja vuoden 2004 Warp Recordsin uudelleenjulkaisussa) Luokka:Vuoden 1998 albumit Luokka:Boards of Canadan albumit
Saarela (täsmennyssivu)

Saarela tarkoittaa seuraavia: * Saarela, kaupunginosa Oulussa * Saarela, kylä Kannuksessa * Saarela, kylä Pielavedellä * Saarela, kylä entisessä Viipurin maalaiskunnassa Suomen Neuvostoliitolle luovuttamalla alueella * Saarelan suojelualue, luonnonsuojelualue Pyhtäällä * Saarelan rautatieasema, vuosina 2008–2010 rakennettava rautatieliikennepaikka Pohjanmaan radalla * Saarelankylä, kylä Saarijärvellä ==Henkilöt== Saarela on myös seuraavien henkilöiden sukunimi: * Albertina Saarela (o.s. Kiteenoja, 1849–1902), kauppias ja maito- ja karjatalousyrittäjä * Aleksi Saarela (s. 1997), jääkiekkoilija * Allan Kustaa Saarela (1888–1979), kirkkoherra ja tietokirjailija * Annikki Saarela (o.s. Miekk-oja, 1944–2021), virkamies ja pankinjohtaja * Antti Saarela (1899–1981), taidemaalari * Antti Saarela (s. 2001), jääkiekkoilija, Aleksi Saarelan veli * Anu Saarela (s. 1958), juristi ja diplomaatti * Erkki Saarela (s. 1946), näyttelijä * Fredrik Saarela (1888–1955), jääkärikapteeni ja lääninhallituksen virkailija * Ilkka Saarela (s. 1983), jääkiekkoilija * Jarmo Saarela (s. 1965), raviohjastaja * Joni Saarela (s. 1969), näyttelijä * Kaarle Saarela (1888–1918), punakaartilaispäällikkö * Kalervo Saarela (1925–2019), juristi, korkeimman hallinto-oikeuden hallintoneuvos * Kari Saarela (s. 1952), ampumahiihtäjä * K. B. Saarela (1887–1981), tamperelainen rakennusainetehtailija * Mikko Saarela (1958–2019), biologi, muusikko * Niko Saarela (s. 1972), näyttelijä, Erkki Saarelan poika * Olli Saarela (s. 1965), elokuvaohjaaja, Tanja Karpelan puoliso 2006–2008 * Pasi Saarela (s. 1973), jääkiekkoilija * Petri Saarela, muusikko, säveltäjä ja sanoittaja * Ruska Saarela (s. 1994), pyöräsuunnistaja, maailmanmestari * Saara Saarela (s. 1971), elokuvaohjaaja, professori, Annikki Saarelan tytär * Samuli Saarela (s. 1988), pyöräsuunnistaja, maailmanmestari * Sanna Saarela (s. 1980), teatteriohjaaja, -opettaja ja näyttelijä * Sini Saarela (s. 1981), ympäristöaktivisti * Tanja Karpela (o.s. Vienonen, ent. Karpela, Saarela, s. 1970), poliitikko ja ministeri, Miss Suomi 1991 * Tauno Saarela (s. 1952), yliopistonlehtori ja työväenliikkeen historiantutkija * Vellu Saarela (s. 1992), trikkaaja * Yrjö Saarela (1884–1951), maanviljelijä, kreikkalais-roomalaisen painin olympiavoittaja ja maailmanmestari, painivalmentaja
Halvaus

Halvaus eli paralyysi tarkoittaa yhden tai useamman lihasryhmän toiminnan täydellistä pysähtymistä. Halvauksen aiheuttavia sairauksia on laaja joukko. Tavallisimpia halvauksen aiheuttajia (ei yleisyysjärjestyksessä) ovat aivoinfarkti, ohimenevä aivoverenkiertohäiriö, polyneuropatiat, MS-tauti, hermopinne, aivoverenvuoto, aivokasvaimet, hermojuurivaurio (esimerkiksi iskiaksen takia), sydänhalvaus ja selkäydinvamma. Muita mahdollisia halvauksen aiheuttajia ovat muun muassa ALS-tauti, Guillain-Barrén oireyhtymä, polio sekä erilaiset tapaturmat. Osa halvauksen aiheuttamista tiloista voi korjaantua. == Erilaisia halvauksia == * monoplegia, yhden raajan halvaus * diplegia, molemminpuolinen halvaus * hemiplegia, toispuolihalvaus * parapareesi * paraplegia, halvaantuminen vyötäröstä alaspäin * pareesi, lievää halvausta nimitetään yleisesti. * tetraplegia (neliraajahalvaus, vanh. kvadriplegia), halvaantuminen kaulasta alaspäin * tripareesi * triplegia, kolmen raajan halvaus * Bellin halvaus, äkisti puhkeava kasvohermon halvaus ==Lähteet== * Lääkärin CD:n artikkeli Halvaus - lihasheikkous, 29. kesäkuuta 2001, Kiti Müller ==Aiheesta muualla== *Halvaus, Terveyskirjasto.fi Luokka:CP-oireyhtymä ja muut halvausoireyhtymät Luokka:Seulonnan keskeiset artikkelit